b'\n_START_ARTICLE_\nBoris Dvornik\n_START_SECTION_\n\xc5\xbdivljenje\n_START_PARAGRAPH_\nRodil se je v Splitu, v dru\xc5\xbeini gozdnega delavca. Svoj talent za igranje je odkril v otro\xc5\xa1tvu, ko je nastopal v otro\xc5\xa1kih predstavah. \xc5\xa0olal se je za elektri\xc4\x8darja, vendar se je takoj po opravljeni \xc5\xa1oli preusmeril in iskal mo\xc5\xbenosti da se usmeri v igralski poklic. Vpisal se je v srednjo igralsko \xc5\xa1olo v Novem sadu in \xc5\xa1tudij nadaljeval na Akademiji dramske umetnosti Univerze v Zagrebu, kjer je sodeloval na ve\xc4\x8d avdicijah za igralce v filmih. Prav filmi so kasneje pomembno vplivali na njegov kasnej\xc5\xa1i igralski razvoj in uspeh.\n_START_SECTION_\nIgranje v filmih\n_START_PARAGRAPH_\nSlovenski re\xc5\xbeiser France \xc5\xa0tiglic je leta 1960 potreboval igralca za glavno vlogo v filmu Deveti krog, opazil je velik igralski talent in primerno podobo ter mladost Borisa Dvornika. Izbral ga je za glavno vlogo \xc5\xa1tudenta Iva Vojnovi\xc4\x87a, kateri se poro\xc4\x8di z mlado \xc5\xbdidinjo da bi jo re\xc5\xa1il pred nacisti in tabori\xc5\xa1\xc4\x8dem. Svojo vlogo je mladi Dvornik odli\xc4\x8dno odigral, film pa je do\xc5\xbeivel velik uspeh v takratni Jugoslaviji in tujini. Film je bil celo nominiran za Oskarja- med tujejezi\xc4\x8dnimi filmi. Dvornik je takrat stopil v prvo vrsto najbolj\xc5\xa1ih igralcev Jugoslovanskega filma, kot so bili, Bata \xc5\xbdivojinovi\xc4\x87, Milena Dravi\xc4\x87, Ljubi\xc5\xa1a Samard\xc5\xbei\xc4\x87 in nekateri drugi. Po tem uspe\xc5\xa1nem debiju je nekaj let igral v komi\xc4\x8dnih vlogah. Po letu 1966 je Dvornik pri\xc4\x8del nastopati v filmih s tematiko iz NOB. Leta 1969 je na festivalu v Puli za film re\xc5\xbeiserja Antuna Vrdoljaka Kad \xc4\x8duje\xc5\xa1 zvona prejel nagrado zlato areno. Nastopil je tudi v nekaj kratkih filmih, posebno slavo pa je do\xc5\xbeivel v TV-nadaljevankah Na\xc5\xa1e malo misto, Velo misto, Kapelski kresovi. Vedno pa je rad nastopal v Narodnem gledali\xc5\xa1\xc4\x8du v Splitu._NEWLINE_Po osamosvojitvi Hrva\xc5\xa1ke je bil poslanec prvega sklica parlamenta (saborja). Za svoje delo je prejel ve\xc4\x8d nagrad._NEWLINE_Njegova sinova Dino Dvornik in Dean Dvornik sta znana hrva\xc5\xa1ka pop glasbenika'